R:   Iste ye un d'os asuntos que mes polemica ha suscitau en a confección d'a norma. Como bien diz a esmienda, trobamos voces que tienen  diftongo ue- incial, mientres que en a familia lexica se troban formas con protesis velar (go-) en a gran mayoría de dialectos. Finalment se va prener una solución de compromís que, conscientment, creba la coherencia paradigmatica, pero que no ye tant diferent d'atras irregularidatz verbals, como errar/yerro. A relación concreta entre una forma verbal y un etimo no ye en dengún caso determinant, sino que s'ha de prener en consideración toda una familia lexica y dar-li una forma grafica en conchunto. Con tot y con ixo, si o verbo ye postnominal, caldrá pensar que dende o sustantivo uello s'ha formau un verbo que poseye una consonant protetica precisament porque as formas que han serviu de chermen son as diftongadas, y quasi con seguridat a primer persona de singular d'o present d'indicativo: yo uello, coincident con o sustantivo. SE DESESTIMA.